Ek sukkel baie om die vet om my maag te verloor. Dis nie ''n bietjie vet nie, dis baie! Ek het ''n prominente appel figuur.
Indien jy baie sg. abdominale vet het, dan sal dit eerstens help om algemeen gewig te verloor m.b.v. 'n gebalanseerde, lae-vet dieet wat ryk is aan beskermende voedingstowwe (dus baie heelgrane, vrugte, groente, en lae-vet melk en suiwelprodukte). 'n Goeie voorbeeld van so 'n dieet is die DASH-dieet wat in die VSA ontwikkel is om hartsiektes en hoë bloeddruk (ook albei siektes wat verband hou met die inflammasie en vrye radikaal kringlope) te bekamp. Klik op 'Diet & Nutrition bo aan hierdie bladsy en dan op 'Food as Medicine' en 'Hypertension' om op te lees oor die sg. "DASH Diet". Die DASH-dieet het 'n lae vetinhoud en 'n hoë veselinhoud wat sal bydra tot gewigsverlies. Indien jy sukkel om die DASH-dieet toe te pas, sal ek aanraai dat jy die Assosiasie vir Dieetkunde in SA se Webwerf by: www.dietetics.co.za besoek en klik op 'Private Practising' om 'n dieetkundige in jou gebied te vind wat jou sal kan help met die DASH- dieet. Verder kan oefeninge wat die maag teiken soos "sit-ups" ook help om die vet te mobiliseer. Indien jy steeds sukkel met hierdie abdominale vet, dan kan dit dalk help om 'n plastiese chirurg te sien oor 'liposuction' om van die vet te verwyder.